Publication: Magyar Közlöny
Issue: MK-2011-65 (Year: 2011, Number: 65)
Era: contemporary
Section: 344/2010. (XII. 28.) Korm. rendelet 10. § (1)
Paragraph Index: 576

g) oszlopban a munkáltatói (előleg, lakás, szociális célú) kölcsönből még fennálló tartozás összegét kell szerepeltetni. A pénzforgalmi (folyó) számlához kapcsolódó szerződés szerinti hitelkeretet a belső szabályzatban engedélyezett mértékig lehet csak kimutatni. A belső szabályzatban meghatározott mértéken felüli állományt belső hitelként az e) oszlopban kell szerepeltetni, kivéve, ha arra lakossági kölcsönszerződést kötöttek, amelyet a h) oszlopban kell kimutatni. A Hpt. 60. § (3) bekezdése szerinti lakossági hitelből még fennálló tartozást a tábla h) oszlopában kell részletezni. Az i) oszlopban a kimutatott hitelek mögötti fedezetek értékét kell kimutatni, amely független a biztosíték jellegétől (ingatlan, gépkocsi stb.), de annak az aktuális – legutolsó fedezet-értékelésnek megfelelő – piaci értékét kell beírni. Az j) összesen oszlopban a limit alá tartozó belső hitelek nettó kockázati értékét kell kimutatni. II.3.1.5. C54H Kereskedési könyvben vállalt nagykockázat és a nagykockázat-vállalási korlát tárgyhavi túllépései A tábla célja a KKr. 38. § (6) bekezdésében előírt tájékoztatási kötelezettség teljesítése. A tábla kitöltése A limittúllépéseket a Hpt. 79. §-ában és a KKr. 38. §-ában szereplő előírások alapján kell meghatározni. Az ügyféllimit korlátozás betartását az MFB-nél az MFB tv. 8. § (1) bekezdésében foglaltak alapján kell figyelni, az Eximbank esetében a korlátozásokat az Eximtv. 21. §-ában foglalt eltéréssel kell értelmezni. Ezen hitelintézeteknek a limittúllépésüket a tábla d) oszlopában kell megjeleníteni, függetlenül attól, hogy a limit mértéke eltér a Hpt. 79. §-ban meghatározott %-os mértéktől. d Hpt 79. § szerinti ügyféllimit A Hpt. 79.§ szerint (tekintettel az Eximtv. és MFB tv. sajátosságaira) e 500%-os ügyféllimit A KKr. 38.§ (4) bekezdése c) pontja szerint. f 600%-os limit A KKr. 38.§ (4) bekezdése d) pontja szerint. g 800%-os limit A Hpt. 79.§ (3) bekezdése szerint. h Tárgyhavi túllépések maximális összege Ügyfelenként vagy ügyfélcsoportonként kell meghatározni a tárgyhavi limittúllépés maximális összegét, a limittúllépés formájától függetlenül. A tábla b) oszlopában az Ügyfél azonosítója esetén a Törzsszámra vonatkozó általános előírásokat kell alkalmazni. II.3.1.6. C6B, C6K Banki és kereskedési könyvi országkockázat C6B BANKI KÖNYVI ORSZÁGKOCKÁZAT A tábla célja A hitelintézet a táblázat alapján a külföld felé vállalt banki könyvi kockázatokat országonként is folyamatosan figyelni tudja. A tábla kitöltése A táblázatban a mérlegben jelentett külfölddel szembeni kockázatvállalások (követelések), a mérlegen kívüli kötelezettségek, és származtatott ügyleteknek, illetve a patnerkockázati kitettségeknek a külfölddel szemben fennálló állományai szerepelnek országonkénti bontásban függetlenül attól, hogy a pénzügyi kapcsolat milyen jellegű szervezettel, intézménnyel, vállalkozással áll fenn. A táblázatban a banki könyvbe tartozó ügyleteket kell szerepeltetni. A nemzetközi pénzügyi intézményeket a központ helye szerint kell besorolni. Az 1 Összesen sor a 01. sortól felsorolt országok adatainak összegzésére szolgál. A 01 sortól kezdődően egyenként, ábécé sorrendben kell felsorolni mindazokat az országokat, amelyekkel szemben a hitelintézetnek bármilyen kapcsolata (követelése, illetve kötelezettsége) áll fenn. A sorok száma nem korlátozott, a felsorolást folytatni kell mindaddig, amíg az összes ország-kapcsolat kimutatásra nem kerül. Az oszlopokban a részletezés szerint kell a különböző követelésállományt, illetve a mérlegen kívüli függő és jövőbeni kötelezettség-vállalást kimutatni. Az a) Ország oszlopban az adott ország - MNB által is használt – ISO kódjelét kell feltüntetni. A b) Kódjel oszlopot nem kell kitölteni. A c) Banki saját limit oszlopban az adott országgal szemben a hitelintézet által – saját szabályzatában – meghatározott limit értékét kell jelenteni. A d) oszlopban a banki könyvi bruttó eredeti kitettségi értéken, valamint az összesített értékvesztést kell kimutatni és a mérlegtételek nettó értékét meghatározni. Az e) Mérlegen kívüli tételek oszlopaiban a mérlegen kívüli kötelezettségeket ügyletkockázati súly nélküli bruttó értéken, a származtatott ügyleteket a Pkkr. szerinti súlyozott kitettségi értéken, a fennálló céltartalékot összevontan kell feltüntetni és a mérlegen kívüli tétele nettó értékét meghatározni Az f) oszlopban a Banki könyvi partnerkockázati kitettségek jelennek meg a Pkkr. szerinti értéken. A g) oszlopban kell az összes nettó értéken szereplő kockázatvállalást feltüntetni. Külön a h) oszlopban kell kimutatni az adott ország pénznemében fennálló kockázatvállalás összegét. C6K KERESKEDÉSI KÖNYVI ORSZÁGKOCKÁZAT A tábla kitöltése A hitelintézet a táblázat alapján a külföld felé vállalt kereskedési könyvi kockázatokat COREP szemléletben országonként folyamatosan figyelni tudja. A C6K tábla ezen pozíciókra a C5H Kereskedési könyvi nagykockázatvállalás táblának megfelelő szerkezetben, országonkénti bontásban tartalmaz adatokat. A tábla kitöltéséhez a C5H tábla kitöltési útmutatója nyújt értelemszerűen alkalmazandó eligazítást. A b) kódjel oszlopot nem kell kitölteni. II. 3. 2. Konszolidált tőkemegfelelési kiegészítő táblák II.3.2.1. KC11H illetve KC12H Összevont alapú mérlegen kívüli kitettségek, partnerkockázattal rendelkező kitettségek A mérlegen kívüli, értékpapír finanszírozó és hosszú elszámolási idejű, származtatott ügyletek, termékek közötti szerződéses nettósítási megállapodás alapján fennálló kitettségek és azonnali ügyletek eredeti kitettség értékeit és (ügylet)kockázati súlyok szerinti bontását a COREP táblák közötti KC11H és KC12H MÉRLEGEN KÍVÜLI TÉTELEK sztenderd, illetve IRB módszert alkalmazó hitelintézetek számára táblák tartalmazzák. A táblázatok kitöltési útmutatója megegyezik a C11H és C12H táblákéval. II.3.2.2. KC2H Összevont alapú befektetési korlátozások KC2H ÉRDEKELTSÉGEK, BEFEKTETÉSEK ÖSSZEVONT ALAPON A tábla célja Az adatszolgáltatás jellegére tekintettel, a jelen adatszolgáltatásban ez a táblázat szolgál a csoportszintű befektetésekre meghatározott, a Hpt. 83. §-ban foglalt limitek ellenőrzésére. A tábla kitöltése A táblázatban a konszolidációba bevont kör kialakításakor figyelembe vett összes érdekeltséget, valamint azokat a konszolidált mérlegben szereplő érdekeltségeket kell bemutatni, amelyek befektetésként megjelennek. (Ez alól kivételt jelentenek az összevont alapú felügyeleti beszámolóban teljeskörűen konszolidált érdekeltségek, amelyek mint befektetések nem mutathatók ki.) A befektetések felsorolásánál a csoporthoz tartozó valamennyi minősített befolyásnak minősülő, illetve a szavatoló tőke 15%-át meghaladó részesedést is figyelembe kell venni. A tulajdoni és szavazati arányok számítását a számviteli konszolidációnak megfelelően kell szerepeltetni. Mivel a befektetési limitek ellenőrzésére is szolgál ez a tábla, ezért minden érdekeltséget, befektetést fel kell tüntetni, amelyek PIBB vállalkozások, más befolyásoló részesedést jelentő vállalkozások, illetve amelyeknél a szavatoló tőke 15%-ában meghatározott limitet meghaladja a befektetés könyv szerinti értéke. A közvetett tulajdoni és szavazati hányadokat itt az Szmt. szerint kell értelmezni. A felügyeleti konszolidációs kör kialakításához ismerni kell a leányvállalati és a közös vezetésű vállalati kapcsolódásokat, hogy megítélhető legyen, hogy fennállnak-e és milyen jogcímen a konszolidációba történő bevonás alóli mentesítés esetei. Az Szmt. 115. § és 119 §-ait figyelembe véve a leányvállalati viszony megállapítása megelőzi a mentesítési feltételeket. Ebből következően az "unokának" (leányvállalat leányvállalata) a leányvállalatnak minősítése előbb kell, hogy megtörténjék, mint a konszolidációba történő bevonás alóli mentesítés. Önmagában nem mentesül a konszolidáció alól az "unoka", hanem csak külön elbírálás alá esik. Ha az "unoka" mentesült a konszolidációba történő bevonás alól, pl. információhiány miatt, akkor elfogadható, hogy sem a "dédunoka", sem az "ükunoka" részesedésről nincs információ. Ha az unoka csak azért mentesült, mert pl. jelentéktelen nagyságrendű, akkor annak közvetlen irányítású "dédunoka" vállalkozásról mindenképpen rendelkezni kell információval, a csoport hatékony irányítása esetén azonban a számottevő nagyságrendű közvetett tulajdon ismerete is vélelmezhető. A leányvállalat vagy az "unoka" jelentéktelen nagysága nem feltétlenül jelenti azt, hogy az alatta egy szinttel lévő vállalkozás is jelentéktelen nagyságrendű (pl. a befektetést nemcsak a saját tőke, hanem idegen forrás is finanszírozza). A táblázatban az a) oszlopban fel kell sorolni mindazon vállalkozások nevét, amelyeknél az anyavállalatnak az Szmt. szerint leányvállalati, közös vezetésű vagy társult vállalkozásnak minősülő kapcsolódása áll fenn, függetlenül attól, hogy a tulajdoni részesedés a forgatási célú vagy a befektetési célú portfolió részét képezi, vagy a leányvállalati kapcsolódás tulajdoni részesedésen keresztül vagy anélkül valósul-e meg. A b) oszlopban a kódjeleket a következők: H=hitelintézet, Pv=pénzügyi vállalkozás, Bv=befektetési vállalkozás, Jv=járulékos vállalkozás, Ak=befektetési alapkezelő, Bi=biztosító intézet, V=veszteségmérséklő befektetés, E=egyéb. Itt minden olyan tulajdoni részesedést, amely hitel-tőke konverzió vagy egyéb veszteségmérséklési tevékenység keretében került a hitelintézet birtokába, és az anyavállalat szempontjából leányvállalatnak, közös vezetésű vállalatnak, társult vállalkozásnak vagy egyéb részesedési viszonyban lévő vállalkozásnak minősülő kapcsolatot eredményez, V kóddal kell szerepeltetni, függetlenül attól, hogy az a forgatási célú vagy a befektetési célú portfolióban szerepel számvitelileg. Az e) oszlopban a felügyeleti konszolidációba történő bevonásnál az érdekeltségre vonatkozó információkat kell szerepeltetni. Azoknál a vállalkozásoknál, amelyekre nézve az anyavállalatnak leányvállalati, közös vezetésű vállalati kapcsolódása áll fenn a számviteli konszolidációba történő bevonástól csak akkor lehet eltekinteni, ha arra az Szmt. 119. §-ban foglaltak lehetőséget adnak. Az e) oszlopban a kapcsolat jellegét (T; R;U, illetve NB) kell feltüntetni: T jelölést kell alkalmazni, ha az Szmt. szerinti „teljes” körűen bevont, R jelölést, ha „tőkerészesedés” szerint bevont konszolidációra került sor, U jelölést kell alkalmazni, ha „társult” vállalkozásról van szó. A konszolidációba nem bevont vállalkozások jelölése NB. Az Szmt. 119. § (5) bekezdése értelmében a mentesülő vállalkozásoknál a részesedés értékének a megállapítására a társult vállalkozásokra vonatkozó, 130.§-ban foglalt szabályokat kell alkalmazni, kivéve, ha azok a valós kép szempontjából nem jelentősek. Az f) Értékelés módja oszlopban csak konszolidációba vont, az Szmt. 119.§-a alapján a konszolidációba teljes körűen vagy a tőkerészesedés szerint nem bevont vállalkozások, a társult vállalkozások, illetve az egyéb részesedési viszonyban lévő vállalkozásoknál szerepelhet jelzés az alábbiak szerint: A = az Szmt. 130. § (1) bekezdés a) pontja szerint értékelt B = az Szmt. 130. § (1) bekezdés b) pontja szerint értékelt K = könyv szerinti érték (egyéb részesedési viszonyban lévő vállalkozások) A befektetési limitek betartásának figyelésére a g) és k) oszlopokban a közvetlenül, illetve a h) és i), valamint az l) és m) oszlopokban a közvetetten a „csoport” által tulajdonolt tőke mértékét kell kimutatni. A szavazati arány számításánál az Szmt. szerint kell eljárni, azaz az anyavállalat által saját javára gyakorolható összes szavazati jogot el kell osztani a vizsgált vállalkozásban érvényesíthető összes szavazati joggal. A nevezőnél csak a szavazó részvényeket szabad figyelembe venni, a szavazati jogot nem biztosító részvényeket nem. A g) oszlopban az anyavállalat által közvetlenül gyakorolható szavazati arányokat kell bemutatni. A h) oszlopban akkor kell feltüntetni adatot, ha a szóban forgó vállalkozásnál a közvetve gyakorolható szavazati hányad egy leányvállalaton vagy egy harmadik személyen keresztül valósul meg. Ha a közvetlenül gyakorolható szavazati hányadok kettő vagy több személyen keresztül jönnek létre (pl. egy leányvállalat és egy harmadik személy, vagy két leányvállalat), akkor ezek összesített hányadát az i) oszlopban kell szerepeltetni. A h) és az i) oszlopok közül egy vállalkozás esetében csak az egyik oszlopban szerepelhet adat. Az anyavállalat által gyakorolható összes szavazati arányt a j) oszlopban kell szerepeltetni, amelynek meg kell egyeznie a közvetlenül és a közvetve gyakorolható szavazati hányadokkal. A tulajdoni arányok számításánál szintén az Szmt. szerinti módszert kell alkalmazni. A közvetett tulajdon számításánál, ha az egy leányvállalaton keresztül érvényesül, akkor az l) oszlopban kell feltüntetni, ha az több leányvállalaton keresztül érvényesül, akkor az m) oszlopban kell bemutatni. Az o) és p) oszlopokban a beszámolás időpontjában meghatározott tőke-értékeket kell feltüntetni. A q) oszlopban a részesedés, illetve a befektetés könyv szerinti értékét kell szerepeltetni. Az összevont felügyeleti mérlegben, illetve a közvetett befektetés esetében az „anyavállalat” mérlegében szereplő értéket kell kimutatni. Az r) oszlopban a vállalkozások részére nyújtott alárendelt kölcsöntőke értékét kell szerepeltetni. Az s) oszlopban a szavatoló tőkéből levonandó összeget kell feltüntetni. Ez az érték származhat a limit túllépésből, vagy egyéb ok miatt (pl. mert PIBB és az SZT számításnál le kell vonni, vagy a konszolidáció alóli mentesítés miatt nem számítható be stb.). A vállalkozásokkal szembeni összes kockázat-vállalást –akár mérleg, akár mérlegen kívüli tételről van szó– egy összegben – a Hpt. által előírt módon – kell a t) oszlopban kimutatni. Az 1 Összesen sor a táblában a részletező sorokban felsorolt - a beszámolót készítő hitelintézeti anyavállalat által szerzett - befektetések, részesedések összegzésére szolgál. Ennek a sornak meg kell egyezni a 2-6. sorok összegével is. A 2 Minősített befolyásnak minősülő rész PIBB összesen sorban azokat a PIBB vállalkozásokat kell összesíteni, amelyekben a konszolidált beszámolót készítő hitelintézeti anyavállalat minősített (közvetlen, vagy közvetett módon) befolyásnak minősülő részesedést szerzett. A 3 Nem befolyásoló részesedésű PIBB összesen sorban azokat a PIBB vállalkozásokat kell összesíteni, amelyekben a konszolidált beszámolót készítő hitelintézeti anyavállalat nem szerzett befolyásoló részesedést. A 4 Mentesített PIBvJv összesen sorban azokat a pénzügyi intézményeket, befektetési és járulékos vállalkozások adatait kell összesíteni, amelyek az összevont alapú felügyelés alól mentesítést kaptak és a hitelintézeti anyavállalatnak, nem kell konszolidálni. Az 5 Egyéb minősített befolyásnak minősülő részesedés összesen sorban a minősített befolyásnak minősülő, nem PIBB vállalkozások adatait kell összegezni. Azokat a vállalkozásokat, amelyekben a hitelintézeti anyavállalatnak nincs befolyásoló részesedése, nem kell itt kimutatni. A 6 Egyéb vállalkozások összesen sorban csak azokat a vállalkozások adatait kell feltüntetni, amelyekben a hitelintézeti anyavállalatnak nincs minősített befolyású részesedése, de a befektetés, részesedés értéke meghaladja a szavatoló tőke 15%-át. A befektetések felsorolása a KC2H 701 soroktól kezdődik. II.3.2.3. KC3H Összevont alapú partnerkockázat KC3H ÖSSZEVONT ALAPÚ ÉRTÉKPAPÍR FINANSZÍROZÓ ÉS HOSSZÚ ELSZÁMOLÁSI IDEJŰ ÜGYLETEK, SZÁRMAZTATOTT ÜGYLETEK ÉS TERMÉKEK KÖZÖTTI SZERZŐDÉSES NETTÓSÍTÁSI MEGÁLLAPODÁS ALAPJÁN FENNÁLLÓ KITETTSÉGEK ÉS ELSZÁMOLÁSI vagy NYITVASZÁLLÍTÁSI ÜGYLETEK PARTNERKOCKÁZATA Kitöltése a C3H táblázattal analóg módon történik. II.3.2.4. KC6B és KC6K Összevont alapú banki és kereskedési könyvi országkockázat A banki és kereskedési könyvi konszolidált szintű országkockázat mérésére az alábbi táblázatok szolgálnak: KC6B ÖSSZEVONT ALAPÚ ORSZÁGKOCKÁZAT ELEMZÉS BANKI KÖNYVI TÉTELEKRE, KC6K ÖSSZEVONT ALAPÚ ORSZÁGKOCKÁZAT ELEMZÉS KERESKEDÉSI KÖNYVI TÉTELEKRE. A táblák kitöltése a C6B és C6K táblázatokkal analóg módon történik. V. A Kor mány tag ja i nak ren de le tei

Source: https://magyarkozlony.hu/hivatalos-lapok/c9f809f6c927d309f6adf4b6d4ddaa84c9fc6088/dokumentumok/93da1b414e61125574e796c2ef32b53700f6d1b1/letoltes